‘ไทยพาณิชย์’เชื่อส่งออกโตปีนี้ยังได้11%
นักเศรษฐศาสตร์ห่วงภาคส่งออก ปัญหาในอียูเริ่มส่งผล เดือน มิ.ย. ติดลบ แต่ทั้งปีเชื่อส่งออกยังเติบโตได้ 11%
26 ก.ค. 2555

นักเศรษฐศาสตร์ห่วงภาคส่งออก ปัญหาในอียูเริ่มส่งผล เดือน มิ.ย. ติดลบ แต่ทั้งปีเชื่อส่งออกยังเติบโตได้ 11%
นางสุทธาภา อมรวิวัฒน์ ผู้ช่วยผู้จัดการใหญ่ ธนาคารไทยพาณิชย์ กล่าวว่า น่าเป็นห่วงภาคการส่งออกเดือน มิ.ย. ที่ติดลบ 2.5% ส่งผลให้ 6 เดือนแรกไทยขาดดุลการค้า ซึ่งหมายความว่าปัญหาในสหภาพยุโรป (อียู) เริ่มส่งผลกระทบต่อภาคส่งออก แม้ไทยจะมีการส่งออกโดยตรงไม่มาก แต่ส่งออกโดยอ้อมพอสมควร 
ทั้งนี้ คาดการณ์ว่าการส่งออกของไทยปีนี้จะเติบโต 11% แต่หากเกิดกรณีเลวร้ายสุดจากเศรษฐกิจโลก การส่งออกปีนี้จะเติบโตเพียง 8% ความเสี่ยงในครึ่งปีหลังจึงอยู่ขึ้นอยู่กับสถานการณ์ในอียูว่าจะมีการแก้ปัญหาได้ตามแผนที่วางไว้หรือไม่
อย่างไรก็ดี เชื่อว่าปีหน้าการส่งออกไทยจะยังเติบโตได้ระดับ 1011% เพราะยังมีความเชื่อมั่นเศรษฐกิจในจีนว่าจะสามารถดูแลเศรษฐกิจให้ขับเคลื่อนต่อไปได้ แม้ขณะนี้จีนจะเกิดปัญหาเศรษฐกิจบ้าง แต่ก็เชื่อว่าสามารถควบคุมได้
นางสุทธาภา กล่าวว่า ปีนี้ยังมองเศรษฐกิจไทยเติบโต 5.65.8% โดยมีปัจจัยบวกจากการใช้จ่ายภายในประเทศยังเติบโตได้ดีจากการปรับตัวลดลงของราคาพลังงานและการจ้างงานที่อยู่ในระดับสูง 
ขณะที่ปีหน้ามองเศรษฐกิจขยายตัวได้ 4.7-5.2% เงินเฟ้อทั่วไปอยู่ที่ 3.5-4% เพิ่มจากปีนี้ที่มองเงินเฟ้อทั่วไปอยู่ที่ 3.23.7% เนื่องจากราคาสินค้าโภคภัณฑ์จะปรับตัวเพิ่มขึ้น โดยในส่วนของดอกเบี้ยนโยบายนั้น ปีนี้จะอยู่ที่ระดับ 3% ก่อนขยับขึ้นเป็น 3.5% ในปีหน้า เพื่อดูแลเงินเฟ้อ และค่าเงินบาทปีหน้าจะแข็งค่าอยู่ที่ 29.5-31 บาทต่อเหรียญสหรัฐ